Луис Сернуда
Уморен съм

Превод от испански: Рада Панчовска, —

chitanka.info

Да бъдеш уморен има пера,

Има разкошни пера подобно папагал,

Пера, които, ясно е, никога не летят,

Но все бърборят, също като папагал.

От къщите съм уморен,

Скоро в руини без една гримаса;

И уморен съм от нещата,

С пулс на коприна после гръб обърнали.

И уморен съм да съм жив,

Макар по-уморен да бих бил мъртъв;

Аз уморен съм да съм уморен

Помежду леки пера прозорливо,

Пера на онзи папагал така познат и тъжен,

Онзи винаги уморен папагал.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.